Cheek fiilistelee uuden levynsä yöllistä julkaisua Instagramissa eriskummallisten kuvien kera.

Cheek julkaisee pitkän keikkataukonsa aikana tehdyn Alpha Omega -albuminsa ensi yönä Spotify-musiikkipalvelussa. Fanien hartaasti odottama albumi julkaistaan keskiyöllä kello 00:00. Perinteinen albumi tulee myyntiin kauppoihin huomenna perjantaina.

Räppäri fiilistelee aivan pian koittavaa levyn julkaisemista Instagramissa, jonne hän on julkaissut itsestään eriskummallisia kuvia. Kuvissa Cheek repii omaa kasvokuvaansa riekaleiksi.

– Tän albumin tekeminen oli vaikein prosessi mitä mulla on koskaan ollut. Menin jatkuvasti ylös, alas, ylös, alas️. Epäonnistuin ja epäonnistuin, kunnes biisit alko vihdoin loksahtelemaan muottiinsa. Kokonaisuudesta tuli melko tummanpuhuva, mutta se oli ainoa sävy, jolla osasin nyt maalata. Ymmärrätte paremmin kun kuulette, Cheek kirjoitti kuvansa oheen.

Tummanpuhuvat kuvat Cheekistä on ottanut valokuvaaja Nana Simelius.